“Îmbunătățirea abilităților antreprenoriale și stimularea șomerilor cu vârsta peste 50 de ani **–** Proiectul **MYBUSINESS”**

**Contract de finanțare 2014 – 1 – RO01-KA204-002700**

Output-ul Intelectual 1 - "Raportul transnațional asupra obstacolelor și nevoilor identificate pentru șomerii cu vârsta peste 50 de ani în vederea stimulării acestora să devină liber - profesioniști sau antreprenori"

**Elaborarea analizei individuale - România**

**AGENȚIA PENTRU DEZVOLTARE REGIONALĂ SUD MUNTENIA**

Sigla_ADR_new

Aprilie 2015

|  |  |
| --- | --- |
| sigla4 | This project has been funded with support from the European Commission. This publication reflects the views only of the author and the Commission cannot be held responsible for any use which may be made of the information contained therein. |

CUPRINS

[1. INTRODUCERE 3](#_Toc419124049)

[2. METODOLOGIE PENTRU ELABORAREA ANALIZEI INDIVIDUALE 5](#_Toc419124050)

## [2.1. Introducere referitoare la metodologia](#_Toc419124051)[utilizată pentru analiza cantitativă și calitativă](#_Toc419124051)

[5](#_Toc419124051)

[2.2. Metodologie 6](#_Toc419124052)

[*(Vă rugăm să oferiți informații în termeni cantitativi și calitativi privind implementarea Focus grupurilor* ***2-3 pagini****)* 6](#_Toc419124053)

[3. CONTEXT 9](#_Toc419124054)

[**3.1. SCURTĂ DESCRIERE A ECONOMIEI NAȚIONALE ȘI REGIONALE** 9](#_Toc419124055)

[**3.2 ARHITECTURA INSTITUȚIONALĂ** 17](#_Toc419124056)

[**3.3 POLITICI ANTREPRENORIALE** 19](#_Toc419124057)

[4. CONSTATĂRI CHEIE 22](#_Toc419124058)

[**4.1** **PROFILUL POTENȚIALULUI ANTREPRENOR** 22](#_Toc419124059)

[**4.2** **PRINCIPALELE NEVOI ALE ANTREPRENORIATULUI** 26](#_Toc419124060)

[**4.3** **MOTIVAREA PRIVIND ANTREPRENORIATUL** 28](#_Toc419124061)

[**4.4** **PRINCIPALELE CONCLUZII ȘI RECOMANDĂRI** 29](#_Toc419124062)

[ANEXE 31](#_Toc419124063)

[1. Model chestionar 31](#_Toc419124064)

[2. Grafice ale analizei individuale pe baza chestionarelor colectate 40](#_Toc419124065)

# 1. INTRODUCERE

Proiectul MYBUSINESS își propune să creeze și să testeze un program de acțiune personalizat, adaptat pentru șomerii seniori interesați în a deveni liberi profesioniști sau antreprenori, pe baza propriilor nevoi și bariere, prin consolidarea competențelor și abilităților antreprenoriale, astfel beneficiind de avantajele experienței proprii și promovându-și încrederea de sine, contribuind nu numai la crearea de noi locuri de muncă, adresându-se însă și unor provocări sociale și economice mai vaste, relaționate cu populația îmbătrânită.

Durata programului este de 24 de luni (01-09-2014 - 30-08-2016), iar pentru implementarea proiectului MYBUSINESS cooperează parteneri din 6 țări europene (Austria , Belgia , Grecia , Irlanda, România , Spania).

Pentru a identifica barierele și necesitățile pentru ca seniorii șomeri să devină lucrători pe cont propriu sau antreprenori, fiecare țară parteneră va pregăti un raport pentru fiecare teritoriu propriu, ținând cont de constatările din interviurile personale și focus grupurile organizate cu seniorii șomeri .

În ceea ce privește acest raport specific, sunt analizate următoarele conținuturi ale structurii comune:

* **Metodologia pentru elaborarea analizei individuale**
* **Conținut**
* Vom descrie pe scurt economia națională și regională (structura geografică și socio -economică)
* Vom prezenta Arhitectura Instituțională atât la nivel național cât și la nivel regional
* Vom prezenta politicile antreprenoriale atât la nivel național cât și la nivel regional
* **Constatări cheie**
* Vom descrie și analiza profilul potențialului antreprenor
* Ne vom focusa pe identificarea nevoilor antreprenoriatului
* Vom prezenta posibila motivare privind antreprenoriatul
* La final, se prezintă principalele concluzii și recomandări

Acest raport este completat cu anexe. În acest capitol am exemplificat șablonul chestionar, graficele analizei individuale, pe baza chestionarelor colectate precum și o metodologie scurtă de a găsi și de a ajunge la grupul țintă.

# 2. METODOLOGIE PENTRU ELABORAREA ANALIZEI INIVIDUALE

## **2.1. Introducere referitoare la metodologia utilizată pentru analiza cantitativă și calitativă**

În vederea dezvoltării unui demers comun de tip ”jos în sus”, este esențial să ne bazăm pe colaborarea și participarea beneficiarilor finali, pentru a determina limitările ce ar putea împiedica dezvoltarea programului de instruire propus prin acest proiect. De aceea, această primă activitate analitică va consta în organizarea a câtorva interviuri personale și focus - grupuri cu șomerii în vârstă de peste 50 de ani.

Interviurile personale au fost făcute în primul rând pentru a obține o informație de la sursă, referitoare la nevoile de instruire ale șomerilor în vârstă. În cadrul acestor interviuri, partenerii vor utiliza un chestionar comun (a se vedea modelul în Anexe) pentru a-i întreba pe potențialii antreprenori care sunt nevoile lor în materie de abilități și cunoaștere pentru instruire, cele care le lipsesc sau cele ale căror deficiențe sau obstacole îi împiedică să devină antreprenori sau angajați pe cont propriu.

Acest chestionar va fi comun și fiecare partener va trebui să desfășoare cel puțin **15 interviuri** în respectiva regiune. În concordanță cu cererea de finanțare, fiecare partener va trebui să organizeze **cel puțin două (2) focus-grupuri, la care să participe un număr de până la 15 șomeri** **în vârstă**, unul înaintea completării interviurilor și cel de-al doilea după aceea. Principalul obiectiv al acestor focus-grupuri va consta în completarea și compilarea informației obținute prin intermediul interviurilor personale, pentru a identifica noile nevoi și dificultăți care nu au fost anterior menționate, precum și pentru a o obține un consens general asupra necesităților principale de instruire și a barierelor identificate de fiecare individ în parte.

În acest sens, a fost creat un ghid comun pentru a modera și facilita focus-grupul și pentru a se asigura că discuțiile vor urmări anumite aspecte considerate principale.

## **2.2. Metodologie**

**2.2.1 Focus grup cu șomerii în vârstă de peste 50 de ani**

Agenția pentru Dezvoltare Regională Sud Muntenia (ADRSM) este o agenție non-guvernamentală, non-profit și de utilitate publică. ADRSM nu este o autoritate regională datorită faptului că în România regiunile nu sunt unități administrativ - teritoriale, dar în concordanță cu articolul 1 din Directiva 2004/18/CE și în coroborare cu prevederile atât ale Legii nr.151/1998 cât și 315/2004 a dezvoltării regionale în România, aceasta este o **entitate guvernată de o lege publică**. Operează în regiunea Sud Muntenia, care acoperă șapte județe din partea de Sud a României (Argeș, Călărași, Dâmbovița, Giurgiu, Ialomița, Prahova and Teleorman). Ca atare, Agenția nu are un contact direct cu grupul țintă al acestui proiect.

Astfel, în vederea asigurării unei implementări ușoare a proiectului și totodată pentru a putea ajunge la grupul țintă, ADRSM a inclus ca și Parteneri Asociați ai acestui proiect toate cele șapte Agenții Județene pentru Ocuparea Forței de Muncă, acestea având legături directe cu șomerii în vârstă de peste 50 de ani.

În vederea elaborării Analizei Individuale, ADRSM a invitat un număr de 50 de șomeri de peste 50 de ani, să ia parte la acest proiect prin a răspunde la un chestionar, invitându-i să participe la un prim focus grup pentru a discuta nevoile și motivațiile acestora de a deveni antreprenori sau lucrători pe cont propriu. Deoarece în regiunea Sud Muntenia cea mai mare parte a grupului țintă este localizată în mediul rural, ADRSM și-a concentrat eforturile pentru a mobiliza șomerii în vârstă din zonele rurale.

Din cei 50 de șomeri contactați direct la telefon, numai 15 au fost de acord să participe la eveniment și doar 12 au putut să participe la prima întâlnire a focus-grupului. Acest eveniment a fost organizat în data de 29 ianuarie 2015, în Comuna Cuza Vodă, județul Călărași, la sediul primăriei.

Înaintea deschiderii discuțiilor, tuturor participanților li s-a cerut permisiunea să se facă fotografii și discuțiile să fie înregistrate. Toată lumea a fost de acord.

Discuțiile au fost moderate de reprezentanții ADRSM și aceștia au căutat să inducă o atmosferă de încredere, în cadrul căreia fiecare și-a putut exprima liber opinia și și-a împartășit punctul de vedere. De-a lungul întregii întâlniri, discuțiile au avut loc într-o atmosferă prietenoasă și într-un mod optimist, în care moderatorii au adoptat o atitudine neutră și i-au încurajat pe toți participanții să vorbească. Participanții au fost în mare parte optimiști, iar femeile au fost mai pro-active decât bărbații în declarații; majoritatea a fost dornică să urmeze un curs de antreprenoriat pentru a-și începe o mică afacere în special în domeniul industriei agro-alimentare.

Întâlnirea a început cu o prezentare a proiectului MYBUSINESS și o explicație clară și concisă a scopului desfășurării acestui prim focus-grup. După care, moderatorii au invitat participanții să-și împărtășească experențele de lucru și apoi au direcționat discuția pentru a investiga posibilele cauze pentru care au devenit șomeri. Conceptul de antreprenoriat și de lucru pe cont propriu au fost prezentate ca fiind posibile soluții față de șomaj. După care, moderatorii au încercat să investigheze dacă participanții au în anturaj prieteni sau membrii ai familiei care au ales să-și deschidă afaceri sau să lucreze pe cont propriu. Mai apoi, moderatorii au invitat participanții să discute despre nevoile și obstacolele cu care s-au confruntat când au ales să-și deschidă o afacere sau să lucreze pe cont propriu. Totodată au mai fost analizate și competențele și abilitățile cerute pentru antreprenor potențial, iar conținutul și structura programului de instruire au fost discutate cu participanții.

**2.2.2. Focus grup cu Echipa Regională de Evaluare (sau Comitetul Regional Consultativ)**

În vederea îmbogățirii analizei și verificării corectitudinii rezultatelor focus-grupului cu șomerii în vârstă, ADRSM a creat o Echipă Regională de Evaluare. ERE este o echipă la nivel regional, a cărui scop este de a ajuta și consilia ADRSM pentru a interpreta rezultatele iar mai apoi, de-a lungul proiectului, să ofere recomandări relevante în vederea rafinării Programului de Acțiune.

În vederea înființării acestei Echipe Regionale de Evaluare, ADRSM a contactat mai mulți stakeholderi activi în domeniul antreprenoriatului și ocupării forței de muncă, cum ar fi instituții publice la nivel regional sau județean în domeniul antreprenoriatului, ocupării forței de muncă, persoane care iau decizii, centre de afaceri, furnizori de instruire și de servicii sociale, etc.

Astfel, Comitetul Regional Consultativ de la nivelul regiunii Sud Muntenia este compus din reprezentanții a cinci Agenții Județene de Ocupare a Forței de Muncă, reprezentantul unei Camerei de Comerț și al unui centru regional de instruire a adulților, precum și reprezentanți ai ADRSM.

Primul focus-grup cu Comitetul Regional Consultativ a avut loc în data de 27 aprilie 2015 la Călărași, la sediul ADR Sud Muntenia.

Înaintea deschiderii discuțiilor, tuturor participanților li s-a cerut permisiunea de a fi fotografiați și ca discuția să fie înregistrată. Toată lumea și-a dat acordul.

Discuția a fost moderată de către reprezentanții ADR Sud Muntenia și aceștia au încercat să inducă o atmosferă de încredere, în care fiecare și-a putut exprima opinia și împărtășit punctul de vedere.

Focus grupul a început cu o prezentare a proiectului MYBUSINESS (obiective și activități principale), urmată de o explicație a rolului Echipei Regionale de Evaluare în furnizarea de consiliere și ajutor pentru ADRSM pentru rafinarea rezultatelor focus grupului cu șomerii în vârstă și mai apoi, pentru a furniza recomandări relevante asupra Programului de Acțiune.

Ulterior, discuția s-a bazat pe datele colectate și procesate după focus grupul cu șomerii în vârstă de peste 50 ani. Rezultatele au fost prezentate și discutate pentru fiecare categorie de întrebări – și anume profilul șomerului în vârstă la nivel regional, partea de educație, de experiență de muncă, motivație, nevoi și obstacole. De asemenea, membrii Echipei Regionale de Evaluare au discutat structura de instruire propusă.

# 3. CONTEXT

## **3.1. SCURTĂ DESCRIERE A ECONOMIEI NAȚIONALE ȘI REGIONALE**

***3.1.1 Structura socio - economică***

România de astăzi, stat membru al Uniunii Europene, are un uriaş potenţial de dezvoltare economică şi socială pe termen lung, existent îndeosebi la nivel local, în conditiile în care întreprinzătorii şi IMM-urile vor fi încurajate şi stimulate să valorifice, într-un mod profitabil şi judicios pentru societatea românească, oportunităţile de afaceri curente şi de perspectivă previzibilă.

Însă, după anul 1989, economia națională a avut în general o evoluţie descendentă, cauzată de dezechilibrele moştenite, neconcordanța dintre componentele reformei economice şi utilizarea neraţională a resurselor naturale şi umane, cu impact negativ asupra productivităţii, eficienţei şi ratei de angajare a forței de muncă, evoluție concretizată prin fenomenul de restructurare industrială.

Prin dimensiunile sale economice, sociale şi ecologice, fenomenul de restructurare industrială a reprezentat şi continuă să reprezinte un proces cu implicaţii dintre cele mai profunde asupra evoluţiei şi structurii economice a regiunii Sud Muntenia. Efectele măsurilor de restructurare industrială sunt multiple şi s-au manifestat la niveluri şi pe planuri diferite. Un efect cu implicaţii majore de ordin social şi care este perceput la nivelul componentei demografice este acela al reducerii numărului de salariaţi prin disponibilizări şi pensionări, urmarea directă a acesteia reprezentând creşterea ratei şomajului.

Cele mai mari reduceri ale forţei de muncă industrială, care au avut şi numeroase implicaţii asupra activităţii economice ale zonei, s-au înregistrat în oraşele mici şi mijlocii, monoindustriale, a căror industrie era dependentă de marile întreprinderi din centrele polarizatoare. Oraşele mari au înregistrat reduceri mici ale forţei de muncă industrială, de cele mai multe ori sub media naţională, fiind avantajate de diversificarea industrială şi de mediul economic mai atractiv.

Restructurarea industriei din ultimii 20 ani, a determinat închiderea unor unităţi industriale din zone monoindustriale, ducând la apariţia unor probleme sociale grave.

Astfel, probleme şi dezechilibre socio-economice au apărut şi în localităţile a căror activitate economică se baza numai pe industria extractivă, unele dintre acestea, precum Filipeşti şi Ceptura din judeţul Prahova, fiind încadrate în categoria zonelor defavorizate, cu scopul de a atrage investiţii majore. Din păcate însă, respectivele măsuri au avut un impact redus asupra situaţiei socio-economice, fiind încă necesare acţiuni ample de revigorare economică şi socială.

Cu toate acestea, fenomenul de declin economic, generator al unor probleme sociale, precum reducerea gradului de ocupare a forţei de muncă, persistenta şomajului de lungă durată, accentuarea unor dezechilibre structurale, reducerea nivelului de trai şi deteriorarea calităţii vieţii, s-a atenuat pe parcursul ultimilor ani înregistrându-se în această perioadă o evoluţie lentă dar pozitivă a economiei, având efecte benefice asupra mediului social.

Conform Acordului de Parteneriat dintre România și UE, rata de ocupare a forței de muncă scade rapid odată cu avansarea în vârstă. Perimarea competențelor și percepția legată de o productivitate mai scăzută dezavantajează lucrătorii mai în vârstă care concurează pe o piață a muncii caracterizată de un deficit general de oportunități de angajare.

În anul 2012, rata de ocupare în rândul persoanelor din grupa de vârstă 55-64 de ani se situa la 41,4%, față de 63,8% în cazul persoanelor cu vârste cuprinse între 20 și 64 de ani. Aceasta înseamnă cu 7,5% mai puțin decât media din UE27 pentru același an. Din perspectiva marilor schimbări structurale de pe piața muncii, se consideră că lucrătorii mai în vârstă sunt mai rigizi la fluctuațiile pieței, având în vedere dificultățile de a-i integra în programele de învățare pe tot parcursul vieții – formare profesională și recalificare - și prin urmare dificultățile de a-i integra pe piața muncii.

Din perspectiva angajatorilor, există următoarele obstacole:

• productivitatea lucrătorilor mai în vârstă este mai redusă decât a celorlalte grupe de vârstă;

• lucrătorii mai în vârstă sunt mai puțin deschiși către noile tehnologii și le este mai greu să se acomodeze la procese de producție noi.

O altă posibilă problemă o reprezintă ponderea mare de lucrători mai în vârstă în sectoare cărora li se aplică măsuri de restructurare, făcându-i mai vulnerabili la perspectiva șomajului.

O altă cauză aparentă o reprezintă legislația deficitară privind pensia de invaliditate, care limitează dreptul la muncă al anumitor categorii de pensionari cu handicap (handicap de grad doi).

Potrivit Anuarului statistic 2012 din România, în zonele rurale, structura populației ocupate după statutul profesional a arătat faptul că pentru grupa de vârstă 55-64 de ani, numai 7,1% din populația ocupată este reprezentată de salariați, 11,3% de angajatori, 21,1% de lucrători pe cont propriu și 15,2% de lucrători familiali neremunerați. O pondere mare a forței de muncă din agricultură este reprezentată de angajați cu vârsta de peste 54 de ani, 33,5% din total (19% pentru grupa de vârstă 55-64 de ani și 14,5% pentru persoane cu vârsta de peste 65 de ani).

Gradul scăzut de ocupare a lucrătorilor mai în vârstă constituie un motiv de îngrijorare atunci când este asociat cu longevitatea crescută, cu creșterea riscului de sărăcie în rândul vârstnicilor și cu o presiune din ce în ce mai mare asupra sistemului național de protecție socială.

În perioada 2008-2011 s-a înregistrat o tendință comună de creștere a șomajului pe termen lung, atât în România, cât și în UE27, mai pronunțată în UE27. În anul 2012, rata șomajului pe termen lung înregistrată în România a fost de 3,2%, cu 1,4 puncte procentuale sub media UE27. Într-o oarecare măsură, procentajul relativ scăzut de șomaj pe termen lung înregistrat reflectă durata limitată a ajutorului de șomaj în România, precum și o tendință de a migra în inactivitate a celor care nu mai beneficiază de ajutor de șomaj. În România, șomajul pe termen lung nu pare să fie diferențiat în funcție de gen, ci mai curând pe grupe de vârstă.

Cât privește distribuția teritorială, în 2011, regiunile Sud Muntenia și Sud-Est au înregistrat cel mai mare număr de șomeri pe termen lung, 64.000, respectiv 62.000, iar regiunea Nord-Vest, cei mai puțini, 28.000 de persoane.

Analiza ocupării forței de muncă pe regiuni în perioada 2008-2011 evidențiază diferențe semnificative între evoluțiile pe regiuni, după cum urmează:

• Regiunea Nord-Est a înregistrat cea mai mare creștere a locurilor de muncă, circa 88.100, ceea ce indică o activitate economică dinamică și o influență slabă a crizei economice, urmată de regiunea Nord-Vest, care a înregistrat o creștere de 48.900 de locuri de muncă;

• Regiunea Sud Muntenia a înregistrat cea mai mare scădere absolută în aceeași perioadă, o pierdere de 131.200 de locuri de muncă, ceea ce indică existența unor probleme structurale care impun măsuri specifice.

În ciuda disponibilității relative a locurilor de muncă în alte regiuni, nivelurile de inactivitate în regiunile cu nivel mai mare de declin economic tind să crească. În timp ce dezvoltarea locală și regională au ca obiectiv creșterea oportunităților de angajare în toate regiunile, o parte a soluției la șomajul regional din România poate fi creșterea capacității de adaptare și a mobilității naționale/interne a lucrătorilor, pentru a urmări oportunități din afara zonei lor actuale de reședință. Cu toate acestea, lucrătorii mai în vârstă, cei mai puțin calificați și cei cu angajamentele familiale sunt mai mult supuși unor bariere care îi leagă de zone de oportunitate scăzută: lipsa de competențe transferabile, lipsa de resurse financiare, accesul limitat la locuințe, preocupările legate de îngrijirea și educarea persoanelor aflate în întreținere.

***3.1.2. Economia în abstract***

În perioada 2001-2008, economia românească a crescut, în medie, cu 6,3% pe an, aceasta fiind una dintre cele mai rapide rate de creștere din Uniunea Europeană. Între 2009 și 2012, PIB-ul României a avut o tendință oscilantă. După o creștere medie anuală de +7,2% în 2006-2008, anul 2009 a adus o contracție severă de 6,6%, din cauza încetinirii creșterii economice. Creșterea a revenit în 2011 (+2,3%), dar a încetinit în 2012 (+0,6%) sub impactul unei secete severe care a afectat producția agricolă, precum și al crizei din zona euro.

În 2013, PIB-ul României (*a se vedea publicația Institutului Național de Statistică din 14 februarie 2014)* a crescut cu 3,5% comparativ cu anulprecedent. Anul 2013 este al treilea an consecutiv de creștere, în care a fostînregistrată cea mai înaltă rată de creștere a economiei românești din ultimii cinciani. Este de menționat că această creștere de 3,5% a PIB-ului din 2013 plaseazăRomânia pe primul loc între statele membre UE, media UE fiind de 1,0%.

Cu toate acestea, România încă se află cu mult în urma majorității țărilor europene din punct de vedere al dezvoltării economice. PIB-ul pe cap de locuitor după standardul puterii de cumpărare (SPC) a depășit doar cu puțin jumătate (57%) din media UE27 în 2013, atingând aproximativ 70% din PIB-ul mediu pe cap de locuitor din noile state membre UE.

Guvernul României și CE anticipează o creștere a PIB-ului de 2,5% în 2014 și de 2,6% în 2015*.* Datele provizorii privind rata de creștere a PIB de 3,8% din primul trimestru 2014 confirmă previziunile pentru anul 2014.

Conform Băncii Naționale a României (BNR), deficitul de cont curent al balanței de plăți s-a ridicat la 1.505 milioane EUR comparativ cu deficitul de 5.843 milioane EUR din 2012, ca urmare a scăderii deficitului balanței comerciale (cu 3.956 milioane EUR), creșterii surplusului din balanța serviciilor (cu 1.458 milioane EUR) și valorii balanței transferurilor curente (cu 287 milioane EUR). Conform BNR, datoria externă a României la sfârșitul lui 2013 este de 96,4 miliarde EUR, din care 77,0 miliarde EUR datorii pe termen mediu și lung și 19,5 miliarde datorii pe termen scurt (în scădere cu 2,3%, respectiv 6,8% față de

sfârșitul lui 2012).

**Inflația**, măsurată prin Indicele prețurilor de consum din trimestrul patru 2013, s-a situat la cel mai mic nivel din ultimii 24 de ani, atingând limita inferioară a variației de ± 1 punct procentual asociată țintei staționare de 2,5% adoptată de BNR în 2013. Aceeași sursă a anunțat că rata inflației din martie 2014 era cu 0,5 puncte procentuale sub nivelul înregistrat la sfârșitul lui 2013.

**Ocuparea forței de muncă**.

Conform conturilor naționale, **ocuparea forței de muncă** va crește în perioada 2014 - 2017 cu o rată medie anuală de 0,3%, iar numărul de angajați va crește cu 0,7%. **Productivitatea muncii** se va ameliora grație unei creșteri mai rapide a PIB, datorate creșterii ratei de ocupare a forței de muncă. Rata șomajului (ajustată sezonier) era de 7,3% în decembrie 2013, scăzând în aprilie 2014 la 7,1% pentru persoanele cu vârsta între 15-74 de ani.

**Perspectiva teritorială.**

România este înzestrată cu o geografie ieșită din comun, iar multe dintre dificultățile și oportunitățile de dezvoltare ale țării au un profund caracter spațial. Doar una din cele opt regiuni ale României este dinamică și are un nivel înalt de dezvoltare. Cu unele diferențe, celelalte șapte regiuni sunt caracterizate de un număr mai ridicat al populației rurale și al activităților agricole, lipsa modernizării și a piețelor deplin funcționale. Incluziunea socială și economică variază pe teritoriul țării, zonele rurale, care, conform definiției din legislația internă (Legea 350/2001 privind amenajarea teritoriului și urbanismul și Legea 351/2001 privind aprobarea Planului de amenajare a teritoriului național) și statisticilor disponibile în 2012, ocupă peste 87% din teritoriu și sunt locuite de 45% din populație, confruntându-se cu dificultăți majore de acces la oportunități și servicii publice.

Poziția și caracteristicile geografice influențează modelul și oportunitățile de dezvoltare. Din regiunile mai puțin dezvoltate, cele de Vest și de Nord beneficiază de relativa apropiere de statele membre mai avansate; zonele muntoase și împădurite din regiunea Centrală creează oportunități și dificultăți de dezvoltare aparte; unele regiuni sunt relativ mai afectate de izolare fizică, iar la periferii, regiunea de Nord-Est este izolată de munții Carpați, iar cea de Sud-Est de cursul Dunării; zonele umede din Delta Dunării sunt caracterizate de o economie și populație puțin dezvoltate. Deoarece aceste zone au fost cele mai afectate de schimbările structurale și cel mai grav lovite de criză, fiind afectate în principal de un nivel redus al PIB pe cap de locuitor, contribuție redusă la PIB național, șomaj, infrastructură de transporturi limitată și o relativă lipsă a oportunităților, ele necesită o orientare care să abordeze atât dificultățile locale, cât și demografice.

Structura policentrică a României și distribuția uniformă a aglomerărilor urbane constituie un evident avantaj. Într-o țară, creșterea economică are loc în primul rând în zonele cu o largă masă economică. În majoritatea țărilor, inclusiv România, orașele reprezintă motoare de dezvoltare care propulsează economia națională într-o direcție ascendentă – cea mai mare parte a inovațiilor apare în centrele economice, unde se înregistrează cele mai mari creșteri de productivitate și sunt create majoritatea locurilor noi de muncă. Rolul zonelor urbane în generarea și sprijinirea creșterii economice a fost recunoscut prin desemnarea celor mai importante orașe ca „poli de creștere”.

Nivelul general al activității economice din România rămâne foarte scăzut. O analiză a nivelului, structurii și performanței sectoriale arată clar faptul că ***problema competitivității reprezintă o provocare***pentru România:

• dependența actuală a ocupării forței de muncă de o agricultură de subzistență cu valoare adăugată foarte scăzută, fără alte alternative economice, cu o pondere foarte mare de ferme mici (aproape 93% din numărul total al fermelor), cu orientare redusă spre piață, nivel scăzut de productivitate și dotare tehnică;

• cultura antreprenorială așa cum este reflectată de densitatea relativ scăzută a afacerilor în toate regiunile, cu excepția regiunii București-Ilfov, precum și orientarea către activități cu valoare adăugată redusă;

• niveluri de productivitate necompetitive la nivel internațional în multe domenii industriale;

• slaba reprezentare actuală a serviciilor cu valoare adăugată înaltă în cadrul economiei;

• fragmentarea, standardizarea excesivă, utilizarea ineficientă a resurselor în mediile românești de cercetare și dezvoltare și academice, precum și absența unei strategii pentru dezvoltarea instituțiilor cu activități intense de cercetare.

Sectoarele industriale mai puțin competitive oferă circa 1,2 milioane de locuri de muncă, adică aproape 70% din totalul locurilor de muncă din industrie. Acest sector divers include sub-sectoarele extractiv și al prelucrării primare, precum și pe cele ale utilităților și industriei prelucrătoare, însă vizează în special formele mai puțin avansate de prelucrare. Productivitatea mai scăzută din aceste sectoare este asociată, după caz, cu niveluri scăzute ale investițiilor, inovării și competenței în rândul managerilor și al personalului operativ.

Serviciile de comercializare cu amănuntul - *comerțul, distribuția de autovehicule, transportul, hotelurile și restaurantele* - reprezintă aproximativjumătate din totalul unităților operaționale și doar puțin peste o cincime din totalullocurilor de muncă, valoare apropiată de media UE27. Contribuția la PIB este denumai 11% în 2013, iar productivitatea muncii se situează sub medie.

În acest context, *turismul* asigură în mod direct circa 193.000 de locuri de muncă (2,3% din totalul forței de muncă), iar contribuția sa la menținerea ocupării locurilor de muncă în sectoarele înrudite este estimată la un nivel de peste două ori mai mare. Potențialul turistic al României este concentrat în câteva sectoare de nișă. Sub-sectoarele promițătoare cu cel mai mare potențial și valoare adăugată sunt cele al turismului medical și al ecoturismului. În România se găsesc circa o treime din izvoarele minerale naturale din Europa, oferind diverse tratamente. Investițiile pentru dezvoltare locală pot fi sprijinite în situațiile în care strategiile locale/regionale de dezvoltare au demonstrat în mod obiectiv existența unui potențial turistic.

Sectorul *construcțiilor* este mai dezvoltat decât în majoritatea țărilor UE. Ponderea unităților operaționale și contribuția procentuală la PIB sunt destul de echilibrate, de aproape 9%.

Serviciile cu valoare adăugată mai mare - *tehnologia informației și comunicațiilor, finanțe și asigurări, activități imobiliare, servicii profesionale și administrative* – sunt subreprezentate în raport cu media UE, reprezentând puținpeste 8% din numărul locurilor de muncă, dar generând aproape un sfert dinPIB-ul României.

Strategia Națională pentru Competitivitate identifică sectoarele industriale și ale serviciilor cu valoare adăugată competitive care au demonstrat creșteri recente și bune performanțe la export:

• sectorul autovehiculelor are o valoare adăugată mare, constă în aproximativ 500 de societăți mari și mijlocii, printre care societăți de producție și asamblare ale Ford și Renault; implicarea acestora în lanțul de aprovizionare a îmbunătățit productivitatea și competitivitatea societăților românești; sectorul este puternic orientat către export.

• sectorul alimentar și al băuturilor are o valoare adăugată medie spre mare și o tehnologie medie; acesta include câteva societăți mari, dar și aproximativ 7.000 de IMM-uri; se axează în principal pe piața internă din România.

• agricultura ecologică s-a extins și este orientată spre export;

• sectorul textilelor și al pielăriei are o valoare adăugată redusă și o tehnologie joasă spre medie, însă are potențial de creștere a productivității și a valorii adăugate prin inovare; sectorul cuprinde aproximativ 4.000 de IMM-uri și este puternic orientat către export;

• sectorul tehnologiilor informației și comunicațiilor este competitiv pe plan internațional, dar se axează în principal pe subcontractarea externă pentru clienții din afara țării, în detrimentul sistemului de producție internă din România;

• sectorul serviciilor financiare se axează în principal pe piața internă.

***3.1.3 Principalele Sectoare Economice***

Economia României se bazează preponderent pe servicii, care reprezintă 67% din PIB, urmate de industria prelucrătoare 22%, agricultura cu 7% şi ale industrii non-prelucrătoare cu un procent 4% din PIB. De remarcat nivelul de industrializare mult mai ridicat în comparaţie cu alte state din UE, cu o pondere a industriei de prelucrare în crearea valorii adăugate totale de 24,7% faţă de 15,5% în UE în 2011.

România exportă mărfuri în valoare de cca. 52 mld. USD, din care 87% sunt produse industriale şi restul produse agricole, şi exportă servicii în valoare de cca. 20 mld. USD. Astfel, rolul comerţului cu bunuri tangibile este evident mai mare în comparaţie cu cel cu bunuri intangibile.

În Romania au fost identificate 10 sectoare economice cu potenţial de specializare inteligentă (tabel 1). Scopul procesului de identificare a ramurilor cu potenţial mare de specializare inteligentă este de a sublinia importanţa convergenţei politicilor şi iniţiativelor publice şi private în direcţia dezvoltării acestor domenii în baza a trei motive principale, redate pe scurt astfel:

* Dinamica structurală a economiei, care a adus sectoare noi pe poziţii competitive;
* Dependenţa economiei în ceea ce priveşte ocuparea şi valoarea adăugată de sectoare tradiţionale cu avantaje competitive;
* Rolul în creştere al inovării şi dezvoltării tehnologice în integrarea pe lanţurilor de valoare globale.

**Tabel 1. SECTOARE ECONOMICE CU POTENŢIAL DE SPECIALIZARE INTELIGENTĂ**

|  |  |
| --- | --- |
| **Direcţii de politică industrială** | |
| Rol economic important şi cu influenţă asupra ocupării | 1. Turism şi ecoturism |
| 1. Textile şi pielărie |
| 1. Lemn şi mobilă |
| 1. Industrii creative |
| Dinamica competitivă | 1. Industria auto şi componente |
| 1. Tehnologia informaţiilor şi comunicaţiilor |
| 1. Procesarea alimentelor şi a băuturilor |
| Inovare, dezvoltare tehnologică şi valoare adăugată | 1. Sănătate şi produse farmaceutice |
| 1. Energie şi management de mediu |
| 1. Bioeconomie (agricultură, silvicultură, pescuit și acvacultură), biofarmaceutică şi biotehnologii |

Întreprinderile au un rol hotărâtor în dezvoltarea economică a regiunii Sud Muntenia, în determinarea potenţialului acesteia, întrucât la acest nivel se creează substanţa economică. Dinamica şi distribuţia teritorială a IMM-urilor este influenţată de o serie de factori precum: puterea economică a zonei, existenţa unui potenţial de forţă de muncă cu o bună pregătire profesională, posibilitatea accesului la capitalul disponibil, structura economică şi cererea corespunzătoare.

În analiza dinamicii economiei regiunii se disting două perioade, cu evoluții și caracteristici diferite, respectiv perioada de creștere economică în intervalul 2004 – 2008 și perioada de criză economică și financiară, ale cărei efecte s-au resimțit cel mai puternic de la jumătatea anului 2009.

În prezent în regiunea Sud Muntenia sectoarele la nivel judeţean care se remarcă în specializarea internaţională, sunt urmatoarele:

|  |
| --- |
| 1. Mijloace de transport - **Argeş** 2. Metale comune si articole din acestea; produse vegetale - **Călăraşi** 3. Maşini, aparate si echipamente electrice; aparate de înregistrat sau de reprodus; metale comune si articole din acestea; animale vii si produse animale - **Dâmboviţa** 4. Animale vii si produse animale - **Giurgiu** 5. Produse ale industriei chimice si ale industriilor conexe; materii textile si articole din acestea - **Ialomiţa** 6. Produse de lemn, pluta şi împletituri din nuiele - **Prahova** 7. Produse alimentare, băuturi, tutun; aparate de înregistrat sau de reprodus – **Teleorman.** |

## **3.2 ARHITECTURA INSTITUŢIONALĂ**

Ca şi arhitectură instituţională privind promovarea antreprenoriatului la nivel naţional şi regional, putem enumera:

1. **La nivel naţional:**

* **Ministerul Economiei, Comerţului şi Mediului de Afaceri** îndeplineşte următoarele funcţii: **de strategie**, prin care se asigură elaborarea strategiei de punere în aplicare a Programului de guvernare în domeniul economiei, comerţului, sectorului întreprinderilor mici şi mijlocii, a celui cooperatist şi mediul de afaceri, precum şi elaborarea strategiilor şi programelor privind creşterea economică; **de reglementare şi sinteză** prin care asigură elaborarea cadrului normativ şi instituţional necesar pentru realizarea obiectivelor strategice din domeniul economic, dezvoltării sectorului întreprinderilor mici şi mijlocii, mediul de afaceri etc.; **de administrarea proprietăţii publice**; **de coordonare** în colaborare cu celelalte autorităţi interesate, a activităţilor referitoare la relaţiile economice internaţionale, fluxurile comerciale şi cooperarea economică; **de absorbţie** a fondurilor acordate de Uniunea Europeană în domeniile aflate în responsabilitatea sa.

### [Ministerul Muncii, Familiei şi Protecţiei Sociale](http://www.google.ro/url?sa=t&rct=j&q=&esrc=s&source=web&cd=1&sqi=2&ved=0CB8QFjAA&url=http%3A%2F%2Fwww.mmuncii.ro%2F&ei=w80KVaKJC8qiPbTbgOAM&usg=AFQjCNGXy9coV_ZlQvZehAJIuvNZ2zRqMg&sig2=i4VwtYNwGlA0Ih1kcRKTIw&bvm=bv.88528373,d.ZWU) şi Persoanelor Vârstnice identifică, elaborează şi promovează strategiile şi politicile Guvernului în domeniul muncii, familiei, protecţiei sociale şi persoanelor vârstnice în deplină concordanţă cu politicile comunitare, prevederile Programului de Guvernare şi principiile ordinii de drept şi ale democraţiei. Ministerul Muncii, Familiei, Protecţiei Sociale şi Persoanelor Vârstnice este garantul instituţional pentru respectarea drepturilor tuturor cetăţenilor la măsurile de protecţie socială şi pentru asigurarea elaborării şi implementării cadrului legal necesar îmbunătăţirii relaţiilor de muncă.

* **Ministerul Educaţiei şi Cercetării Ştiinţifice** organizează şi conduce sistemul naţional de educaţie, învăţământ, cercetare ştiinţifică, dezvoltare tehnologică şi inovare, exercitându-şi atribuţiile stabilite prin legi şi prin alte acte normative din sfera sa de activitate, şi realizează, după caz, împreună cu ministerele de resort politica guvernamentală în domeniile sale de activitate. Ca organ de specialitate al administraţiei publice centrale, are drept de iniţiativă şi de execuţie în domeniul politicii financiare şi al resurselor umane din sfera educaţiei, învăţământului, cercetării ştiinţifice, dezvoltării tehnologice şi inovării; proiectează, fundamentează şi aplică strategiile naţionale în domeniul educaţiei, cu consultarea asociaţiilor reprezentative ale profesorilor, structurilor asociative reprezentative ale părinţilor etc. În calitate de autoritate de stat pentru cercetare ştiinţifică, dezvoltare tehnologică şi inovare, Ministerul Educaţiei şi Cercetării Ştiinţifice, asigură, prin intermediul Autorităţii Naţionale pentru Cercetare Ştiinţifică şi Inovare, pe de o parte, elaborarea, aplicarea, monitorizarea şi evaluarea politicilor în domeniul cercetării ştiinţifice, dezvoltării tehnologice şi inovării, iar, pe de altă parte, coordonează elaborarea, aplicarea, monitorizarea şi evaluarea politicilor pentru lărgirea patrimoniului naţional şi internaţional de cercetare, tehnologie şi inovare, dezvoltarea economică durabilă, accesul rezultatelor cercetării şi tehnologiilor dezvoltate pe piaţa internă şi internaţională, realizarea societăţii informaţionale, satisfacerea nevoilor cetăţeanului şi creşterea calităţii vieţii acestuia.
* **Camera de Comerţ şi Industrie – Camera Naţională** este o organizaţie neguvernamentală, autonomă, nonprofit, de utilitate publică, destinată reprezentării, sprijinirii şi apărării intereselor generale ale comunităţii de afaceri în România. Rolul Camerei este de a promova şi urmări dezvoltarea industriei, comerţului, serviciilor şi agriculturii în concordanţă cu cerinţele economiei de piaţă. Camera Naţională este reprezentanta Sistemului Cameral Românesc: Camera de Comerţ şi Industrie a României, Camerele de Comerţ Judeţene şi a Municipiului Bucureşti, Camerele de Comerţ Bilaterale.

1. **La nivel regional:**

* **Oficiile Teritoriale pentru Intreprinderi Mici şi Mijlocii şi Cooperaţie** – în regiunea Sud Muntenia această această organizaţie este situaţă în Ploieşti, judeţul Prahova având ca principale atribuţii implementarea şi monitorizarea programelor naţionale la nivel regional; acordarea de servicii de consultanţă în scopul facilitării accesului IMM-urilor la servicii de informare online de tip e-guvernare sau e-business; mijlocirea accesului la finanţare pentru Întreprinderile mici şi mijlocii şi microîntreprinderi; stimularea mediului de afaceri prin organizarea unor acţiuni specifice; pregătirea IMM-urilor în vederea adaptării acestora la impactul general de alinierea la legislaţia şi mediul de afaceri specific Uniunii Europene; alcătuirea, gestionarea bazei de date privind Întreprinderile mici şi mijlocii din aria sa de acţiune;
* **Agenţiile pentru Dezvoltare Regională –** care au ca misiuneprincipală sprijinirea dezvoltării economice a regiunii. Rolul lor principal este de a dezvolta şi implementa politici care să conducă mai departe spre promovarea competitivităţii IMM-urilor. În acest sens, furnizează în principal, acces la finanţare pentru start-up-uri, IMM-uri, centre de afaceri, incubatoare şi acceleratoare de afaceri. Astfel, Agenţiile reprezintă Organisme Intermediare pentru Programul Operaţional Regional care va furniza finanţare pe perioada 2014-2020 pentru grupul ţintă menţionat mai sus pentru dezvoltarea de servicii, în special legate de inovare, certificare şi internaţionalizare. De asemenea, se încearcă să îşi dezvolte gama de servicii şi recent toate cele 8 Agenţii pentru Dezvoltarea Regională s-au alăturat Reţelei Europene Enterprise (European Enterprise Network) având ca scop sprijinirea IMM-urilor şi companiilor mature să câştige acces la noile pieţe din Uniunea Europeană şi în întreaga lume prin furnizarea de servicii de informare, tehnologie şi legislaţie, organizarea de întâlniri între companii şi matchmaking cu firme din UE și țările terțe. În regiunea Sud Muntenia, Agenția pentru Dezvoltare Regională Sud Muntenia oferă toate serviciile menționate mai sus.

1. **La nivel judeţean:**

* **Camerele de Comerţ şi Industrie ale României** au rolul de a reprezenta şi apăra interesele comunităţii de afaceri în raport cu autorităţile române şi cu organizaţiile similare din străinătate, susţine şi promovează interesele membrilor şi în faţa organelor administraţiei publice centrale şi locale, realizează şi administrează infrastructura de afaceri de interes judeţean: parcuri industriale ştiinţifice şi tehnologice, incubatoare de afaceri şi tehnologice, centre de transfer şi informare tehnologică, centre de afaceri, centre comerciale, complexe expoziţionale, pieţe virtuale, burse de mărfuri şi valori etc., organizaeză cursuri de formare profesională (iniţiere, calificare, specializare, perfecţionare). De asemenea, desfăşoară activităţi de furnizare a serviciilor de consiliere şi formare profesională pentru dezvoltarea capacităţilor persoanelor aflate în căutarea unui loc de muncă, de activităţi care duc la creşterea şanselor de ocupare a persoanelor aflate în căutarea unui loc de muncă, etc.

## 

## **3.3 POLITICI ANTREPRENORIALE**

## [***3.3.1***](#_Toc289354588) ***Politici naţionale şi europene***

Există o apreciere generală în ceea ce privește rolul major pe care antreprenoriatul, alături de inovare, îl joacă în creșterea competitivității economice și crearea locurilor de muncă, la scară globală. Totuși, abordarea politicilor publice în domeniul antreprenoriatului diferă de la un stat la altul, în funcție de dinamica economică, particularitățile mediului de afaceri sau obiectivele de dezvoltare regională.

La nivel european, politicile Uniunii Europene pentru susţinerea antreprenoriatului şi IMM-urilor sunt:

* **Strategia Europa 2020,** unde sunt stabilite 5 obiective majore privind ocuparea forţei de muncă, educaţia, incluziunea socială şi mediul, care urmează să fie îndeplinite până în 2020. Antreprenoriatul este unul dintre principalii factori de succes pentru Strategia UE 2020, iar promovarea şi susţinerea antreprenoriatului fiind prevăzute într-o serie de acţiuni care urmăresc creşterea inteligentă, politica industrială, cercetarea-inovarea sau educaţia.
* **Small Business Act for Europe, 2008** şi **Review of the Small Business Act for Europe, 2011,** prin care se face promovarea creşterii şi competitivităţii IMM-urilor, concomitent cu modernizarea administraţiei publice în vederea îmbunătăţirii mediului de afaceri. Cele două documente de politici publice se adresează principaleleor problematici care afectează IMM-urile pe tot ciclul lor de viaţă.
* **Planul de acţiuni pentru dezvoltarea antreprenoriatului în UE, 2020,** care urmărește dinamizarea antreprenoriatului în Europa în perspectiva anului 2020, prin deblocarea potențialului pentru creștere și locuri de muncă. Elaborarea planului de acțiuni se bazează pe consultarea factorilor decizionali, IMM-uri, organizații și cetățeni din Uniunea Europeană.
* **Educaţie şi formare 2020** (ET 2020) este **un nou cadru strategic** pentru cooperarea europeană în domeniul educaţiei şi formării profesionale, creat pe baza predecesorului său, programul de lucru „Educaţie şi formare 2010” (ET 2010). Acest cadru prevede obiective strategice comune pentru statele membre, inclusiv un set de principii pentru atingerea acestor obiective, precum şi metode de lucru comune cu domenii prioritare pentru fiecare ciclu de lucru periodic.

Acest cadru a fost creat pe baza realizărilor programului de lucru „[Educaţie şi formare 2010](http://europa.eu/legislation_summaries/education_training_youth/general_framework/c11086_ro.htm)” (ET 2010), în scopul de a răspunde la provocările care sunt încă de actualitate în ceea ce priveşte crearea unei Europe bazate pe cunoaştere şi transformarea învăţării pe tot parcursul vieţii într-o realitate pentru toţi. Principalul scop al cadrului este de a sprijini statele membre în ceea ce priveşte dezvoltarea în continuare a sistemelor lor de educaţie şi formare. Aceste sisteme ar trebui să asigure tuturor cetăţenilor mijloacele necesare pentru a-şi atinge potenţialul, precum şi să asigure prosperitatea economică durabilă şi capacitatea de integrare profesională. Cadrul ar trebui să ia în considerare întregul spectru de sisteme de educaţie şi formare profesională dintr-o perspectivă a învăţării pe tot parcursul vieţii, acoperind toate nivelurile şi contextele (inclusiv învăţământul non-formal şi informal).

În România, politicile pentru sprijinirea antreprenoriatului şi programelor devotate sunt dezvoltate la nivel naţional şi implementate la nivel regional şi local. Astfel, Ministerul Economiei a sprijinit şi promovat antreprenoriatul şi IMM-urile prin diverse programe naţionale cu finanţare de la bugetul de stat după cum urmează:

* [**Programul pentru stimularea înființării și dezvoltării microîntreprinderilor de către întreprinzătorii tineri**](http://programe2014.aippimm.ro/) – Obiectivul programului îl constituie stimularea înfiinţării de noi microîntreprinderi, creşterea potenţialului de accesare a surselor de finanţare şi dezvoltarea aptitudinilor antreprenoriale ale tinerilor în scopul implicării acestora în structuri economice private. Programul urmăreşte: dezvoltarea aptitudinilor antreprenoriale bazate pe cunoaşterea şi gestionarea optimă a resurselor, în vederea adaptării rapide la rigorile determinate de globalizarea pieţelor; stimularea şi sprijinirea demarării şi dezvoltării firmelor nou-înfiinţate (start-up-uri) prin facilitarea accesului acestora la finanţare; facilitarea accesului tinerilor la sursele de finanţare.
* [**Programul național multianual pentru susținerea meșteșugurilor și artizanatului**](http://programe2014.aippimm.ro/)- Obiectivul general al Programului îl constituie stimularea dezvoltării meşteşugurilor şi a micii industrii din România, a întăririi clasei de mici meşteşugari şi artizani, care îşi desfăşoară activitatea individual sau organizat prin intermediul asociaţiilor ori al altor organizaţii, în special în localităţile rurale, dar şi în cele urbane, protejarea meseriilor care presupun un număr mare de operaţii executate manual în practicarea lor şi relansarea serviciilor şi a produselor realizate de aceştia, în special a celor cu specific tradiţional, inclusiv obiecte de artă populară şi artizanat, promovarea acestor produse şi servicii pe pieţele naţionale şi internaţionale.
* [**Programul de dezvoltare si modernizare a activităților de comercializare a produselor și serviciilor de piață**](http://programe2014.aippimm.ro/) **-** Obiectivul principal al Programului îl constituie sprijinirea operatorilor economici, societăţi comerciale şi societăţi cooperative, prin facilitarea accesului la finanţare, în scopul îmbunătăţirii performanţelor economice şi tehnice ale operatorilor economici, urmărind adaptarea la cerinţele determinate de statutul României ca stat membru al Uniunii Europene, prin creşterea nivelului de competitivitate, crearea şi menţinerea locurilor de muncă, sporirea protecţiei consumatorilor şi securităţii alimentare.
* [**Programul pentru dezvoltarea abilităților antreprenoriale în rândul tinerilor și facilitarea accesului acestora la finanțare START**](http://programe2014.aippimm.ro/) **-** Obiectivul programului îl constituie stimularea înfiinţării de noi întreprinderi mici şi mijlocii, îmbunătăţirea performanţelor economice ale celor existente, creşterea potenţialului de accesare a surselor de finanţare şi dezvoltarea aptitudinilor antreprenoriale ale întreprinzătorilor în scopul implicării acestora în structuri economice private.
* [**Programul pentru dezvoltarea culturii antreprenoriale în rândul femeilor manager din sectorul IMM**](http://programe2014.aippimm.ro/) - Obiectivul prinipalal programului îl constituie stimularea şi sprijinirea demarării şi dezvoltării structurilor economice private înfiinţate de către femei prin facilitarea accesului acestora la finanţare, creşterea potenţialului de accesare a surselor de finanţare şi facilitarea accesului femeilor antreprenor la sursele de finanţare, în contextul problemelor legate de menţinerea echilibrului dintre obligaţiile familiale şi cele profesionale şi al prejudecăţilor existente la nivel local.
* [**Programul UNCTAD/EMPRETEC Romania pentru sprijinirea dezvoltării întreprinderilor mici și mijlocii**](http://programe2014.aippimm.ro/)**.** Este un program de încurajare şi de stimulare a înfiinţării şi dezvoltării întreprinderilor mici şi mijlocii. EMPRETEC este un program integrat de pregătire, care oferă întreprinzătorilor instruire şi asistenţă tehnică, precum şi un cadru instituţional pentru dezvoltarea capacităţilor antreprenoriale şi creşterea competitivităţii pe piaţa locală şi internaţională a întreprinderilor mici şi mijlocii.

În ceea ce priveşte îmbunătăţirea mediului de afaceri, un rol important îl deține Programul Operațional Sectorial Creșterea Competitivității Economice (POS CCE) 2007- 2013, cât şi viitorul Program Operaţional de Competitivitate pentru următoarea perioadă de programare 2014-2020, co-finanțat din Fondul European de Dezvoltare Regională, bugetul de stat și contribuția privată a solicitantului. POS CCE 2007-2013 a avut stabilit ca obiectiv general creşterea productivităţii întreprinderilor româneşti pentru reducerea decalajelor faţă de productivitatea medie la nivelul Uniunii Europene.

De asemenea, Ministerul Agriculturii şi Dezvoltării Rurale reprezintă Autoritatea de Management pentru Programul Naţional de Dezvoltare Rurală 2007-2013 cât şi pentru viitorul PNDR pentru perioada 2014-2020. Aceste programe au încurajat antreprenoriatul şi IMM-urile din mediul rural prin diferite măsuri de finanţare precum „instalarea tinerilor fermieri” având ca obiective generale îmbunătăţirea şi creşterea competitivităţii sectorului agricol prin promovarea instalării tinerilor fermieri şi sprijinirea procesului de modernizare şi conformitate cu cerinţele pentru protecţia mediului, siguranţa la locul de muncă şi îmbunătăţirea managementului exploataţiilor agricole, etc.

# 4. CONSTATĂRI CHEIE

## **PROFILUL POTENŢIALILOR ANTREPRENORI**

Sondajul individual s-a desfăşurat pe 15 persoane, care se află în căutarea unui loc de muncă, dintre care 9 au fost femei şi 6 bărbaţi. Primul grup de lucru s-a desfăşurat cu 12 participanţi din 15, care au confirmat ferm participarea lor. Au fost 6 bărbaţi şi 6 femei.

***Potrivit constatărilor atât din cadrul sondajului cât şi din grupurile de lucru, potenţialul antreprenor din regiunea Sud Muntenia este un bărbat[[1]](#footnote-1), în vârstă de 50-55 ani, locuind în zona rurală şi având studii post-secundare non-terţiare, dar care este șomer pe termen lung.***

Astfel, dintre persoanele în vârstă care se află în căutarea unui loc de muncă, 53,33% au fost cu vârsta cuprinsă între 50-55 ani, 40% au fost cu vârsta cuprinsă între 56-60 ani şi 6,67% cu vârsta peste 65 ani. În ceea ce priveşte locul de reşedinţă, 60% locuiau în zona rurală, în timp ce 40% au venit din mediul urban.

Nivelul de educaţie obţinut (potrivit nivelurilor ISCED) a indicat că 53,33% au studii post-secundare non-terţiare, urmat de 26,67% cu studii universitare şi 20% cu studii medii.

Investigând sectoarele în care respondenţii au lucrat în principal în trecut, acestea sunt:

* Management, Mediul de Afaceri şi Finanţe (20%)
* Educaţie, Predare şi Instruire (20%)
* Pescuit, Agricultură şi Silvicultură (20%)
* Producţie şi Fabricare (20%)
* Transport şi Deplasare (13,33%)
* Altele (cum ar fi administraţia publică) (6,67%)

În aceste sectoare au deţinut toate tipurile de funcţii (conducere, de mijloc şi execuţie) – director, administrator, contabil şef, profesor, şofer auto, maistru.

În pofida nivelului lor de educaţie şi a funcţiei deţinute în trecut, 40% sunt șomeri pe termen lung[[2]](#footnote-2), 26,66% sunt șomeri pe termen scurt şi 30% sunt înregistraţi ca altele (pensionaţi din punct de vedere medical).

Analizând cauzele care au generat şomajul, s-a constatat că majoritatea persoanelor și-au pierdut locul de muncă datorită faptului că frima a intrat în faliment sau activitatea a fost restructurată (33,33%), urmată de criza economică (26,67%). Restul cauzelor au fost împărţite în mod egal din condiţii medicale (13,33%), având vârsta care nu mai corespunde cu profilul locului de muncă (13,33%) şi altele (cum ar fi îngrijirea copilului) (13,33%).

**4.1.2 TRĂSĂTURI DE PERSONALITATE**

Sondajul a încercat să cuprindă cele mai definitorii trăsături de personalitate a pontenţialilor antreprenori, deoarece, de obicei, cei mai buni dintre aceștia împărtăşeşc o colecţie de caracteristici, de la tenacitate la abilitatea de a tolera riscul, care sunt cruciale pentru o societate de succes. O analiză de 23 de studii de cercetare publică sub titlul de „Cele 5 Mari Dimensiuni de Personalitate şi Statutul Antreprenorial” a evidenţiat faptul că antreprenorii au trăsături de personalitate diferite față de managerii corporaţiilor, punând accentul pe trăsături cum ar deschiderea la experienţă (curiozitate, inovare) şi conștiinciozitate (auto-disciplină, motivare) și considerabil mai scăzut pe nevrotism, care le permite să tolereze mai bine stresul.

În cadrul panoului nostru de căutători de locuri de muncă cu vârsta de peste 50 ani, atunci când s-a cerut să îşi evalueze trăsăturile de personalitate pe o scară de la 1-10, majoritatea s-au definit ca fiind optimişti (40%). Alte trăsături de personalitate, precum creativi, independenţi, cu spirit de echipă şi având o minte analitică au atins procentul de 33,33%. În cele din urmă, unele trăsături cheie de personalitate, cum ar fi acceptarea schimbării şi abilitatea de a tolera riscul au atins doar 26,66%.

**4.1.3. APTITUDINI**

Sondajul a investigat de asemenea nivelul de aptitudini necesare sau dezvoltate pe perioada carierei lor profesionale. Respondenţii au indicat faptul că au obţinut, în cea mai mare parte aptitudini organizaționale/manageriale (41,67%), urmate de abilităţi interpersonale care reprezintă 25 %.

În continuare, au fost întrebaţi să indice ce fel de aptitudini au nevoi să fie îmbunătăţite. Respondenții au menționat TIC, de organizare, antreprenoriale (mai ales marketing, management, vânzări) și aptitudini tehnice.

**4.1.4 STATUTUL POTENŢIALILOR ANTREPRENORI ŞI POVEŞTI DE SUCCES**

Din cadrul panelului, doar 33% au încercat în trecut să înfiinţeze o afacere sau să devină liber profesionişti. Acest lucru se poate datora faptului că marea majoritate (peste 70%) au declarat că nu au persoane în familie sau prieteni care să fii început o afacere sau care să fii lucrat ca liberi profesionişti. Faţă de cei care au în proximitate antreprenori, doar jumătate au declarat că firma are succes în afaceri. Experţii regionali au subliniat faptul că este foarte important realismul modelului de succes ales, deoarece este esențial să fie adaptat la nevoile reale și posibilitățile potențialului antreprenor ("nu se poate face modă într-un sat mic de localnici").

Ambele grupuri de participanţi au fost de acord că este nevoie de înfiinţarea unei afaceri şi că reprezintă o soluţie viabilă pentru seniorii şomeri trecuţi de 50 ani.

Mai mult, experţii regionali au subliniat faptul că seniorii de 50+ sunt cei mai căutați/solicitaţi antreprenori pentru întreprinderile mici, deoarece au o experiență de muncă vastă, abilități și competențe tehnice și organizatorice, care pot fi active foarte valoroase, atunci când înfiinţezi o afacere sau când lucrezi ca liber profesionist.

**4.1.5 PRINCIPALELE OBSTACOLE CU CARE S-AU CONFRUNTAT ANTREPRENORII REGIONALI**

Discuţiile din ambele grupuri de lucru şi sondajul eu evidenţiat de la început că printre antreprenorii români cel mai important obstacol îl reprezintă lipsa informaţiilor corecte, urmat de accesul scăzut la creditare şi finanţare. Astfel, respondenţii au enumerat principalele obstacole, prioritizate după cum urmează:

1. **Lipsa informaţiilor corecte** – potenţialii antreprenorii nu cunosc instituţiile cărora trebuie să se adreseze pentru sprijin (în special atât pentru finanţare naţională cât şi pentru surse europene). De asemenea, există o lipsă de informații cu privire la serviciile de sprijin, cum ar fi formarea, legislația (în special legat de noul lor statut și de modul în care aceasta va influența pensia lor pe viitor).
2. **Acces scăzut la finanţare şi creditare** – acesta a fost cel mai evident obstacol enumerat. Majoritatea respondenţilor au reclamat despre interesele restrictive practicate de către bănci şi de reticenţa acestora de a împrumuta seniorii.
3. **Lipsa aptitudiniilor antreprenoriale** – majoritatea respondenţilor au declarat că sunt conştienţi de lipsa aptitudiniilor cum ar fi marketing, planificare, manageriale, vânzări şi recunoaşterea oportunităţilor.

Experţi regionali au fost de acord această prioritizare şi au adăugat:

1. **Lipsa suportului din partea familiei** – din experienţa experţilor regionali, cei mai mulţi seniori au un nivel scăzut în ceea ce priveşte stima de sine şi abandonează afacerea din proprie iniţiativă dacă nu au un sprijin adecvat din partea familiei. Ei au raportat numeroase cazuri despre seniorii care au avut o idee fezabilă de afacere şi care au dat greş datorită lipsei de sprijin din partea familiei (în special sprijin din partea propiilor copii, care sunt mai familiarizaţi cu noile tehnologii).
   * 1. **PROGRAMUL DE INSTRUIRE**

În pofida faptului că provin din medii personale diferite și experienţe profesionale, a existat un consens în a-şi exprima interesul de a participa la dezvoltarea unui program de instruire privind antreprenoriatul.

În ceea ce priveşte conţinutul acestui program de instruire, şomerii au prioritizat ca şi module, următoarele:

* Informaţii privind fondurile de finanţare (18%)
* Legislaţie şi taxe cu acelaşi procent ca și Marketing şi networking (16,39%)
* Plan de afaceri şi management (13,11%)
* Întreprindere socială (11,48%)
* Logistică (8,20%)
* Creativitate şi inovare (4,92%)

În ceea ce priveşte programul de instruire, grupul a fost de acord ca modulele să fie structurate în aşa fel încât să existe suficient timp pentru schimb de opinii, poveşti de succes şi furnizarea de sfaturi/mentorat unu la unu. De asemenea, grupul a insistat pentru alocarea unei bune părţi din cursul de instruire pentru componenta practică, opinie care este de asemenea împărtăşită de către experţii regionali. Ambele grupuri au considerat că pentru acest grup ţintă, prezentarea şi discuţiile de grup a diferitelor cazuri de poveste şi roluri executate sunt cele mai relevante.

## **PRINCIPALELE NEVOI ALE ANTREPRENORIATULUI**

**4.2.1 FURNIZAREA DE SPRIJIN SPECIFIC**

Echipa de Evaluare Regională a subliniat importanța furnizării unui program de formare adaptat, deoarece datorită expertizei de muncă, abilităților și competențelor diferite, nu toate persoanele în vârstă sunt bine pregătite să se aventureze în domeniul afacerilor sau ca persoană fizică autorizată. În acest sens, trebuie să menționăm faptul că grupul de seniori șomeri a fost de acord și a prioritizat modulele care sunt necesare în general pentru toată lumea și a fost de acord cu faptul că instruirea ar trebui să fie structurată astfel încât toți să învețe elementele de bază și pentru cei care au nevoie să se realizeze cursuri specializate (în special în domenii precum management, marketing, vânzări şi IT). Experții regionali au fost de acord și au sugerat că, în timpul modulelor generale, accentul trebuie pus pe management (planificare, în special), astfel încât, la sfârșitul programului, toți participanții să fie în măsură să elaboreze un plan de afaceri fezabil.

**4.2.2. MODUL DE FURNIZARE A UNEI ORIENTĂRI ÎN CARIERĂ**

Echipa de Evaluare Regională a atras atenția asupra necesităţii unei evaluări foarte realiste a unei opțiuni în carieră, mai ales după ce a observat trăsăturile de personalitate ale seniorilor șomeri care au participat la grupul de lucru şi la ancheta individuală. Ei au fost foarte optimişti, dar au obţinut scorul cel mai mic în ceea ce priveşte dorința de a risca și de a adopta o schimbare. Acesta este motivul pentru care aceștia au sugerat că este foarte important pentru acest grup țintă să preia un modul în care, pe baza informațiilor relevante cu privire la această ocupație și o evaluare realistă a cunoștințelor, aptitudinilor și abilităților lor, ei pot evalua dacă acest lucru este viabil pentru alegerea carierei lor viitoare sau nu. Acesta ar trebui să fie un prim modul, în ceea ce privește structura programului de formare, astfel încât ei să decidă dacă doresc să urmeze această carieră înainte de a merge în profunzime cu restul programului de formare.

**4.2.3. FOCUS PE MODULE ANTREPRENORIALE**  
Experții regionali susțin că în România, din păcate, în școli și licee nu există un curriculum în domeniul antreprenoriatului care să includă o parte importantă dedicată educației practice. Acesta este motivul pentru care este foarte important să se includă module privind managementul (planificare strategică, contabilitate, taxe, legislație) și marketingul (cercetare de piață, de stabilire a prețurilor, negocieri de afaceri). Acestea sunt cunoștințe cu care potențialul antreprenor de peste 50 de ani din regiunea Sud Muntenia nu este familiar, deoarece România a fost o țară comunistă și nu a existat o educație în şcoli privind antreprenoriatul la acel moment.

**4.2.4. FURNIZAREA DE INSTRUIRE ȘI ÎNDRUMARE**Instruirea şi îndrumarea reprezintă o parte importantă a procesului de predare și ambele grupuri au fost de acord că programul de formare ar trebui să includă o secţiune de instruire, dar și de mentorat (dacă este posibil). Experții regionali au susținut că potrivit statisticilor, 9 din 10 companii vor eșua în primii 5 ani de funcționare, de multe ori pentru că proprietarul afacerii nu are expertiza și capacitatea de a lua decizii inteligente, eficiente și viabile pentru afacerea lor.

## **MOTIVAŢIA PRIVIND ANTREPRENORIATUL**

Cercetările arată că multe persoane sunt interesate în crearea unei afaceri și consideră cariera de manager al propriei afaceri atrăgătoare, dar de multe ori aceștia ezită să ia măsuri și să înceapă de fapt o afacere.

Concluziile studiului individual și focus grupului în regiunea Sud Muntenia au indicat faptul că, în general, oamenii asociază conceptul de antreprenoriat cu o aventură riscantă. Acesta este motivul pentru care analiza a încercat să surprindă motivația privind antreprenoriatul.

Astfel, analiza a investigat printre altele, corelația între detaliile personale și motivația pentru antreprenoriat (văzută ca oportunitate sau necesitate).

Rezultatele și discuțiile cu ambele grupuri (seniori șomeri și experți regionali) au indicat faptul că o mare parte dintre seniorii cu studii superioare vor continua în domeniul antreprenoriatul văzând acest lucru ca pe o oportunitate, în timp ce aceia care au un nivel scăzut de educație vor continua această carieră, mai degrabă ca o necesitate, din cauza situației lor economice. De asemenea, această ultimă categorie este motivată de veniturile financiare, în timp ce prima categorie a declarat că principala motivație ar fi autonomia și condiţiile de muncă mai bune.

În general, la nivel declarativ, autonomia este o motivație solidă pentru toți antreprenorii potențiali, dar nu toți au dorința de a îmbrățișa schimbarea. Acesta este motivul pentru care, unii dintre seniorii șomeri au declarat că lucrul ca liber profesionist reprezintă o activitate complementară și, în același timp, un punct de plecare privind antreprenoriatul.

În același timp, o motivație importantă declarată a fost provocarea (antreprenoriatul văzut ca o oportunitate pentru dezvoltarea personală). Aprofundând analiza, aceasta motivează mai mulți seniori cu un nivel mai ridicat de educație.

Analizând factorul de gen, acest lucru nu a avut nicio influență asupra motivației pentru antreprenoriat, atât femeile cat și bărbați având aceleași opinii.

## **PRINCIPALELE CONCLUZII ŞI RECOMANDĂRI**

Provocările generate de schimbările demografice au reprezentat din ce în ce mai mult un punct central de dezbateri cu privire la viitorul UE. În mod deosebit, populația și forța de muncă îmbătrânită însoțită de o scădere a forței de muncă ridică preocupări legate de creșterea economică viitoare. "Strategia Europa 2020 pentru o creștere inteligentă, durabilă și favorabilă incluziunii" subliniază necesitatea de a promova politici de îmbătrânire activă. Prioritățile relevante sunt incluse în inițiativa emblematică "O agendă pentru noi competențe și locuri de muncă", concepută pentru a atinge obiectivul de muncă definit ca trei din patru europeni în vârstă de 20-64 de ani să fie activi pe piața forței de muncă.

Schimbările demografice afectează, de asemenea, politica de antreprenoriat, deoarece grupul țintă existent se schimbă și un nou grup țintă este în curs de dezvoltare. Promovarea spiritului antreprenorial în rândul segmentelor de vârstă mai înaintate este o opțiune politică prospectivă pentru a prelungi perioada activă de lucru a persoanelor în vârstă, reducerea șomajului persoanelor în vârstă. Spiritul antreprenorial în rândul persoanelor în vârstă ar putea avea, de asemenea, beneficii pentru economie. Menținerea atașamentului fata de piața muncii a persoanelor în vârstă ar putea fi în măsură, pe termen scurt, să compenseze forța de muncă și de calificare deficite în anumite regiuni ale Europei și să faciliteze un transfer de capital uman între generații.

În general, rezultatele evidente ale acestui raport indică un cadru general ce stabileşte o metodologie care defineşte profilul și trăsăturile personale ale potențialilor antreprenori, combinate cu condițiile individuale ale acestora, care determină o serie de motivații ce, într-un context specific, declanșează acțiunea de a face primii pași către înființarea noii lor afaceri.

La nivel european, există un număr mic, dar în creștere, de inițiative antreprenoriale și scheme concepute special pentru a sprijini persoanele în vârstă în inițierea afacerilor de tip start-up. Politica antreprenoriatului trebuie să recunoască faptul că există unii factori decizionali în ceea ce priveşte iniţierea unei afaceri care nu pot fi schimbaţi, cum ar fi vârsta unei persoane, sănătatea sau preferințele unui individ pentru agrement în detrimentul muncii.

Prin urmare, politica ar trebui să se concentreze asupra factorilor contextuali care influențează decizia unei persoane în vârstă pentru a intra pe piaţa muncii.

1. **Promovarea beneficiilor antreprenoriatului** – creşterea gradului de promovare şi a nivelului de informare cu privire la antreprenoriat și beneficiile sale, astfel încât oamenii să poată decide dacă este o cale potrivită pentru ei.
2. **Îmbunătățirea abilităților antreprenoriale prin training –** este posibil ca seniorii care sunt interesați să activeze ca liberi profesionişti să îşi fi petrecut întreaga carieră ca simpli angajaţi şi să dobândească astfel foarte multă experienţă şi anumite abilităţi, dar acest lucru nu poate fi suficient pentru a le garanta succesul ca liberi profesionişti. Activarea ca liber profesionist necesită o gamă largă de abilităţi, care include recunoaşterea oportunităţilor, precum și o gamă largă de competențe în afaceri.

# ANEXE

## Model chestionar

“Îmbunătățirea abilităților antreprenoriale și stimularea șomerilor cu vârsta peste 50 de ani **–** Proiectul **MYBUSINESS”**

**Contract de finanțare 2014 – 1 – RO01-KA204-002700**

Output-ul Intelectual 1 - "Raportul transnațional asupra obstacolelor și nevoilor identificate pentru șomerii cu vârsta peste 50 de ani în vederea stimulării acestora să devină liber - profesioniști sau antreprenori"

Chestionar pentru analiza nevoilor asupra statutului actual al șomerilor cu vârstă de peste 50 de ani

[Numele partenerului]

Decembrie 2014

Proiectul “MYBUSINESS - Îmbunătățirea abilităților antreprenoriale și stimularea șomerilor cu vârsta peste 50 de ani” este finanțat de către Comisia Europeană în cadrul programului Erasmus+. Proiectul are ca obiectiv principal sporirea competențelor manageriale și antreprenoriale ale seniorilor șomeri, oferindu-le acestora încrederea și instrumentele necesare pentru a-și crea propria afacere, precum și promovarea îmbătrânirii sănătoase, cetățeniei active, învățarea pe tot parcursul vieții, crearea de locuri de muncă și stimularea înființării de noi afaceri. În plus, proiectul intenționează să creeze un mediu propice dezvoltării de noi afaceri prin colaborarea cu stakeholderii locali și prin furnizarea de soluții factorilor de decizie politică. Lucrul în baza unei cooperări transnaționale va permite să se elaboreze și să se implementeze niște modele comune și schimburi de bune practici, care vor contribui la promovarea ocupării și creării de noi afaceri printre persoanele în vârstă.

Proiectul este implementat de un consorțiu format din șase parteneri din șase țări Europene (România, Irlanda, Belgia, Grecia, Spania, Austria) și se derulează în perioada 1 septembrie 2014 – 30 august 2016.

**Grupul ţintă** al acestui proiect este reprezentat de şomerii în vârstă de peste 50 de ani care sunt nu sunt integraţi pe piaţa forţei de muncă. Această categorie de şomeri este eterogenă şi este divizată în mai multe subcategorii. Fiecare subcategorie are nevoi şi profile specifice. Cu toate acestea, factorii comuni ai acestor subcategorii se referă la faptul că au peste 50 de ani şi nu sunt integraţi pe piaţa forţei de muncă. Persoanele calificate care au o vârstă înaintată trebuie să facă faţă stereotipurilor care există în prezent şi care, de cele mai multe ori îi fac reticenţi pe angajatori. Aceste stereotipuri se referă la: solicitarea unei remuneraţii mai mari, lispa competenţelor, rezistenţa la schimbare sau lipsa de adaptare la noi condiţii de lucru. În plus, dat fiind faptul că inserţia persoanelor cu vârsta peste 50 de ani pe piaţa forţei de muncă este anevoioasă, aceştia îşi pot pierde legăturile sociale şi riscă să fie excluşi din punct de vedere social sau să devină şomeri de lungă durată.

Elaborarea **Raportului transnaţional pentru identificarea barierelor şi a nevoilor şomerilor în vârstă pentru a deveni liber profesionişti sau antreprenori** reprezintă prima activitate a proiectului MYBUSINESS. Raportul comun se va baza pe analizele realizate de fiecare din cei şase parteneri în proiect, pe baza unei metodologii comune. Acest raport va identifica modelele şi nevoile comune, identificate la nivel european, precum şi particularităţile geografice.

Pentru a elabora raportul transnațional, partenerii trebuie să efectueze o analiză locală a nevoilor beneficiarilor finali. Pentru a realiza acest lucru, fiecare partener trebuie să aplice în regiunea acestuia chestionare persoanelor din grupul țintă al proiectului cu scopul de a obține informații utile, care să ajute la elaborarea curriculei Programului de Acțiune pentru Antreprenorii Seniori.

*În vederea realizării acestei activități vă rugăm să ne acordați 10 minute pentru a completa acest chestionar. Vă rugăm să luati în considerare faptul că toate răspunsurile dumneavoatră vor fi strict confidențiale și vor fi folosite strict pentru implementarea acestei activități din cadrul proiectului.*

*Vă rugăm să selectați răspunsul dumneavoastră prin bifarea răspunsurilor care corespund opțiunii dumneavoastră.*

1. **Profilul Antreprenorului**
2. **Gen:**

M

F

1. **În ce categorie de vârstă vă încadrați?**

50 – 55 ani

56 – 65 ani

Peste 65 ani

1. **Mediul de rezidență:**

Urban

Rural

1. **În care din următoarele categorii vă încadrați?**

Sunt **șomer pe termen scurt**

Sunt **șomer pe termen lung**

Sunt pensionar

Altele, vă rugăm să specificați.............................................

1. **Cum v-ați descrie?**

Vă rugăm să evaluați fiecare opțiune și să dați o notă de la 1 până la 10, unde 1 înseamnă minim și 10 înseamnă maxim.

Vă asumați riscuri /10 points

Independent /10 points

Spirit de echipă /10 points

Optimist /10 points

Creativ /10 points

Analitic /10 points

Mă adaptez cu ușurință la schimbări /10 points

1. **Nivelul de educație**
2. **Selectați nivelul de educație atins (în funcție de nivelurile ISCED)**

Învățământ primar

Învățământ gimnazial

Învățământ liceal și vocațional

Studii superioare

Studii universitare de masterat și de doctorat

1. **Vă rugăm descrieți domeniul în care ați urmat cursuri de instruire?**

..................................................................................................................................................................................................................

..................................................................................................................................................................................................................

1. **Experienţă profesională**
2. **Selectaţi domeniul în care v-aţi desfăşurat activitatea în cea mai mare parte a timpului** (este posibilă o singură opţiune)

Management, afaceri şi finanţe

Tehnologia informaţiilor

Construcţii

Educaţie şi instruire

Tehnic (inginerie)

Pescuit, sectorul agricol şi forestier

Sanitar

Turism

Juridic

Militar

Producţie

Servicii (frizer, cosmetician,coafeză, asistent social)

Transport şi mobilitate

Social

Altele, vă rugăm specificaţi ……………………………………………………………………………………………………………………..

1. **Pentru acest domeniu vă rugăm să menţionaţi funcţia deţinută precum şi principalele responsabilităţi pe care le-aţi avut :**

..................................................................................................................................................................................................................

.........................................................................................................

.........................................................................................................

**10. Ce aptitudini aţi dobândit la locul de muncă?**

Aptitudini interpersonale

Aptitudini organizaţionale şi manageriale

Aptitudini legate de specificul locului de muncă, vă rugăm să detaliaţi.............................................................................................................................................................................................

Competenţe în utilizarea PC -ului

Alte aptitidini, vă rugăm să detaliaţi ....................................................................................................

1. **Pentru ce tipuri de aptitudini aveţi nevoie de perfecţionare?**

.....................................................................................................

.....................................................................................................

.....................................................................................................

.....................................................................................................

1. **Care este/ sunt motivul/ele pentru care ați devenit șomer?** *(mai multe opțiuni posibile)*

Nivel scăzut de cunoștințe și competențe

Am o problemă de sănătate

Vârsta nu mai corespunde cu cerințele locului de muncă

Criza economică

Am negociat pensionarea anticipată cu instituția la care am lucrat

Instituția a dat faliment/ activitatea s-a restructurat

Altele, vă rugăm specificați..............................................................................

1. **Ca să depășiți această condiție ați încercat să înființați o firmă sau să deveniți liber – profesionist?**

Da

Nu, vă rugăm specificați............................................................................................

1. **Dacă da, vă rugăm să o descrieți pe scurt:**

.........................................................................................................

.........................................................................................................

.........................................................................................................

.........................................................................................................

1. **De asemenea, vă rugăm să descrieți care sunt barierele pe care le-ați întâlnit în realizarea acesteia:**

.........................................................................................................

.........................................................................................................

.........................................................................................................

.........................................................................................................

1. **Aveți prieteni sau rude cu vârstă de peste 50 de ani, care au înființat o firmă sau au devenit liberi-profesionisti?**

Da

Nu

1. **Dacă da, în opinia dumneavoastră a fost o inițiativă de succes?**

Da, vă rugăm specificați de ce ……………………………………………………………..

………………………………………………………………………………………………………………………

Nu, vă rugăm specificați de ce ………………………………………………………………

………………………………………………………………………………………………………………………

**18.**  ***În opinia dumneavoastră care sunt obstacolele generale existente la înființarea unei companii / pentru a deveni liber-profesionist? (mai multe opțiuni posibile)***

Nivel scăzut de cunoștințe și competențe în domeniul dorit

Competențe reduse în utilizarea pc - ului

Probleme de sănătate

Fonduri insuficiente și sprijin pentru a începe o afacere

Lipsa competențelor antreprenoriale

1. **Doriți să participați la un curs de formare în domeniul antreprenoriatului ?**

Da

Nu

1. **Dacă da, care sunt motivele pentru care doriți să urmați cursurile de antreprenoriat?**

..................................................................................................................................................................................................................

.........................................................................................................

.........................................................................................................

1. **Ce cunoștințe credeți că sunt necesare pentru a vă dezvolta propria afacere în cadrul cursurilor de antreprenoriat?** *(selectați cel puțin 3 opțiuni)*

Planificarea în afaceri și management

Creativitate și inovare

Competențe cu caracter personal și interpersonale

Dezvoltarea spiritului antreprenorial

Legislație și taxe

Marketing și Networking

Logistică

Resurse Umane

Consiliere și informare privind sursele de finanțare a unei afaceri

Altele, vă rugăm specificați..............................................................................

Dacă doriți să participați în cadrul celorlalte activități ale proiectului (ex. activități de diseminare, la elaborarea propunerii de curiculă a cursurilor pilot, vă rugăm să ne dați datele dumneavoastră de contact:

* *Nume:...........................................................................................*
* *Adresa de email: ............................................................................*

*Vă mulțumim foarte mult pentru timpul acordat!*

## 2. Grafice ale analizei individuale, pe baza chestionarelor colectate

3. ANEXA Informatii despre focus grupuri

**Primul focus grup cu somerii peste 50 de ani**

|  |  |  |  |  |
| --- | --- | --- | --- | --- |
| Nr. crt | Locatie | Data | Nr. de participanti | Nr. de chestionare |
| 1 | Cuza Vodă, Călărași, Romania | 29 Ianuarie, 2015 | 13 | 15 |

**Primul focus grup cu echipa regionala consultativa**

|  |  |  |  |
| --- | --- | --- | --- |
| Nr. crt | Locatie | Data | Nr. de participanti |
| 1 | Călărași, Romania | 27 Aprilie, 2015 | 10 |

1. La sondajul individual și la focus grup, au participat mai multe femei, însă statisticile au arătat că bărbații sunt majoritari în această situație. [↑](#footnote-ref-1)
2. Șomer pe termen lung – este o persoană șomeră de peste 12 luni, conform legislației românești. [↑](#footnote-ref-2)